П Р О Т О К О Л  № 22
от заседанието на Комисия „Съдебна администрация” 
към Съдийската колегия на Висшия съдебен съвет
проведено на 20.11.2024 г. 

Днес, 20.11.2024 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров

На заседанието присъстват: експертните сътрудници Стефка Тодорова и Светла Кирилова, главни експерти-съдебна администрация и Десислава Стоименова, младши експерт, дирекция ЧРАТОКИ.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  08.11.2024 г. – 15.11.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Районен съд – Дупница за придобиване право на пенсия за осигурителен стаж и възраст на съдебен служител на длъжност „съдебен деловодител – регистратура“.
и
1.1.1. НЕ ВЪЗРАЗЯВА оставането на работа на съдебния служител, заемащ длъжност „съдебен деловодител“ до 31.12.2024 г. в Районен съд – Дупница.
1.1.2. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Дупница.
1.1.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Районен съд – Дупница.
МОТИВИ: Натовареността на РС-Дупница за първото полугодие на 2024 г. е под средната за РС, извън областните градове. Броят на делата за разглеждане от един съдия месечно е 45,44 при 48,48 средно. Съкращаване на една щ. бр. за длъжност „съдебен деловодител“ в регистратура не би следвало да се затрудни работата, т. к. РС-Дупница разполага с два щата и комисията намира искането на председателя за провеждане на конкурс за неоснователно.
1.1.4. ИЗПРАЩА решението на председателя на Районен съд – Дупница, за становище, което да изпрати в тридневен срок след получаването му.

 1.2. ПРИЕМА ЗА СВЕДЕНИЕ уведомлението от председателя на Районен съд – Момчилград за предстоящо прекратяване на трудовото правоотношение с двама съдебни служители на длъжности „призовкар“ и „работник , поддръжка сгради“, считано от 01.01.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и за предприемане на действия по назначаване на съдебен служител на 1 /една/ щ. бр. за длъжност „работник, поддръжка сгради“ в Районен съд – Момчилград.

1.3. ПРИЕМА ЗА СВЕДЕНИЕ уведомлението от председателя на Районен съд – Айтос за предстоящо придобиване право на пенсия за осигурителен стаж и възраст на съдебен служител, заемащ длъжност „главен счетоводител“, считано от 01.12.2024 г. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „главен счетоводител“ в Районен съд – Айтос.
НЕ ВЪЗРАЗЯВА оставането на работа на съдебния служител, заемащ длъжност „главен счетоводител“ до приключване на финансово отчетната 2024 г. и назначаване на титуляр след приключване на конкурса за длъжността в Районен съд – Айтос.

1.4. ПРИЕМА ЗА СВЕДЕНИЕ уведомлението от председателя на Административен съд – Ямбол за предстоящо прекратяване на трудовото правоотношение със съдебен служител на длъжност „съдебен секретар“, считано от 02.01.2025 г. 	
С решение по протокол № 16/07.06.2023 г. КСА-СК предвид високото съотношение е информирала съда, че при последващо освобождаване на съдебен служител и по преценка, председателя на Административен съд - Ямбол да предложи длъжност за съкращаване.
1.4.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Административен съд – Ямбол.
1.4.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Административен съд – Ямбол.
МОТИВИ: Високо съотношение съдебни служители/съдии – 4,50 при 3,01 средно за административните съдилища, което е вследствие решение на Пленума на ВСС от 2023 г. за съкращаване на 1 щ. бр. за съдия. Ниска натовареност, което е тенденция за последните години. Броят на делата за разглеждане от един съдия месечно за първото полугодие на 2024 г. е 13,33 при 17,68 средно за АдмС.
След съкращаването на една щ. бр. за длъжност „съдебен секретар“ съотношението съдебни служители/съдии ще бъде 4,25, отново над средното.
1.4.3. ИЗПРАЩА решението на председателя на Административен съд – Ямбол, за становище, което да изпрати в тридневен срок след получаването му.

1.5. ПРИЕМА ЗА СВЕДЕНИЕ уведомлението от председателя на Районен съд – Елхово за прекратено трудово правоотношение със съдебен служител на длъжност „съдебен деловодител“, считано от 01.11.2024 г. 	
С решение по протокол 20/06.11.2024 г. комисията е изразила становище за освобождаването на щ. бр. за длъжност „съдебен деловодител“.

2. ОТНОСНО: Становища от председатели на съдилища във връзка с направен анализ на Поименните разписания на длъжностите и работните заплати на съдилищата и изискване на информация от председателя на КСА-СК относно свободни щ. бр. за съдебни служители.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
2.1. Приема за сведение становище рег. индекс ВСС-13147/01.11.2024 г. от председателя на Административен съд – Благоевград във връзка със свободна към  30.10.2024 г. щ. бр. за длъжност „управител сгради“, разкрита с решение на Съдийската колегия на ВСС по протокол № 6/21.02.23 г. и запитване от комисията относно причините, поради които няма назначен съдебен служител, както и обявен конкурс.

2.2. Приема за сведение становище рег. индекс ВСС-13154/01.11.2024 г. от председателя на Административен съд – Варна във връзка с незаети към 30.10.2024 г. 1 /една/ щ. бр. за длъжност „съдебен деловодител“, свободна от 01.02.2024 г. и 1 /една/ щ. бр.  за „съдебен секретар“, свободна от 01.08.2024 г. и запитване от комисията относно причините, поради които няма назначени съдебни служители, както и обявени конкурси при изразено съгласие от КСА-СК за заемането им. 
Съгласно данните от Поименното разписание  на длъжностите и работните заплати към 01.11.2024 г., получено на имейла на комисията на 07.11.2024 г. посочените в запитването от председателя на КСА-СК щ. бр.  са заети по реда на чл. 68, ал. 1, т. 4 от КТ, а конкурсите за заемане са обявени  на 14.11.2024 г.
2.2.1. УКАЗВА на председателя на Административен съд – Варна да прекрати конкурсите, обявени на интернет страницата на съда на 14.11.2024 г., за 1 /една/ щ. бр. за длъжност „съдебен секретар“ и за 1 /една/ щ. бр. за длъжност „съдебен деловодител“.
2.2.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ по щата на Административен съд – Варна.
МОТИВИ: Високо съотношение съдебни служители/съдии – 3,33 при 3,01 средно за административните съдилища, което е вследствие решение на Пленума на ВСС от 14.08.2024 г. за съкращаване на 1 щ. бр. за съдия. Натовареността на съда е под средната, което е тенденция за последните години. Броят на делата за разглеждане от един съдия месечно за първото полугодие на 2024 г. е 14,85 при 17,68 средно за АдмС.
След съкращаването на две щ. бр. за длъжности в администрацията на съда съотношението съдебни служители/съдии ще бъде 3,25, отново над средното.
2.2.3. ИЗПРАЩА решението на председателя на Административен съд – Варна за становище относно предприетите действия за освобождаване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“, което да изпрати в тридневен срок след получаването.   

2.3. Приема за сведение становище рег. индекс ВСС-13157/06.11.2024 г. от председателя на Апелативен съд – Варна във връзка със запитване от комисията относно заета щ. бр. по реда на чл. 259 от КТ, съгласно който работник или служител изпълнява длъжност или работа на отсъстващ служител като същевременно няма назначен титуляр.
2.3.1. УКАЗВА на председателя на Апелативен съд – Варна да предприеме действия по заемане на 0,5 /половин/ щ. бр. за длъжност „служител по сигурността на информацията“, съгласно изискванията на чл. 343 от ЗСВ. При липса на кандидат/възможност, по преценка да възложи изпълнението на функциите на съдебен служител при условията на чл. 110 от КТ, което да бъде отразено в Поименното разписание на длъжностите и работните заплати и да уведоми комисията.

	2.4. Приема за сведение становище рег. индекс ВСС-13149/05.11.2024 г. от председателя на Окръжен съд – Пловдив във връзка с незаети към 30.10.2024 г. щ. бр. за съдебни служители за 1 /една/ щ. бр. за длъжност „съдебен секретар“, считано от 01.04.2024 г. и 1 /една/ щ. бр. за „съдебен деловодител“, считано от 27.08.2024 г. и запитване от комисията относно причините, поради които няма изпратени уведомления до КСА-СК, съгласно решение на КСА-СК по протокол № 16/06.11.2020 г. 
2.4.1.НАПОМНЯ на председателя на Окръжен съд – Пловдив за спазване решението на КСА-СК по протокол 16/06.11.2020 г., а при необходимост да се установява контакт по посочените в интернет страницата на Висшия съдебен съвет телефони на експертите към комисията – https://vss.justice.bg/page/view/105582

2.5. Приема за сведение становище рег. индекс ВСС-13160/01.11.2024 г. от председателя на Окръжен съд – Разград във връзка със запитване от комисията относно причините, поради които към 30.10.2024 г. няма изпратено уведомление до КСА-СК, съгласно решение на КСА-СК по протокол № 16/06.11.2020 г., за освободена щ. бр. за съдебен служител, заемащ длъжност „куриер/чистач“.

2.6. Приема за сведение становище рег. индекс ВСС-13158/05.11.2024 г. от председателя на Районен съд – Варна във връзка със запитване от комисията относно причините, поради които към 30.10.2024 г. няма назначени съдебни служители, както и обявени конкурси при изразено съгласие от КСА-СК за 4 /четири/ щ. бр. за длъжност „съдебен секретар“, свободни от: 01.03.2024 г., 07.05.2024 г., 01.10.2024 г. и 03.10.2024 г. и 1 /една/ щ. бр. за „съдебен деловодител“, свободна от 09.09.2024 г. 
2.6.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ свободна щ. бр. за длъжност „съдебен секретар“ по щата на Районен съд – Варна.
МОТИВИ: Натовареността на РС-Варна е под средната за РС в областните градове. Броят на делата за разглеждане от един съдия месечно за първото полугодие на 2024 г. е 47,73 при 52,47 средно. Съотношението съдебни служители/съдии – 3,01 е малко над средното за РС, което е 2,98, което е вследствие една съкратена щатна бройка за съдия с решение на Пленума на ВСС от 14.12.2023 г.
След съкращаването на една щ. бр. за длъжност „съдебен секретар“ съотношението съдебни служители/съдии ще бъде 2,99, което е оптимално. 
2.6.2. ИЗПРАЩА решението на председателя на Районен съд – Варна за становище, което да изпрати в тридневен срок след получаването.   

2.7. Приема за сведение становище рег. индекс ВСС-13151/12.11.2024 г. от председателя на Районен съд – Ловеч във връзка със запитване от комисията относно причините, поради които към 30.10.2024 г. няма изпратени уведомления до КСА-СК, съгласно решение на КСА-СК по протокол № 16/06.11.2020 г., за освободени щ. бр. за съдебни служители за длъжност „съдебен секретар“, свободна от 01.09.2024 г. и „съдебен деловодител“, свободна от 01.10.2024 г.
2.7.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ свободна щ. бр. за длъжност „съдебен секретар“ по щата на Районен съд – Ловеч.
МОТИВИ: Ниска натовареност на съда, което е тенденция за последните години. Броят на делата за разглеждане от един съдия месечно  за първото полугодие на 2024 г. е 50,42 при 65,00 средно за РС в областните градове. Високо съотношение съдебни служители/съдии – 3,50 при 2,98 средно. С решение на Пленума от 14.12.23 г. е съкратен един щат за съдия и към момента РС-Ловеч разполага с 8 съдии и 9 съдебни секретари, което предвид натовареността е нерентабилно и председателя е изразил положително становище за съкращаване на 1 щ. бр. за длъжност „съдебен секретар“. 
След съкращаването на една щ. бр. за длъжност „съдебен секретар“ съотношението съдебни служители/съдии ще бъде 3,36, отново над средното.
2.7.2. ВНАСЯ в заседание на Съдийската колегия, за разглеждане и произнасяне.   

2.8. Приема за сведение становище рег. индекс ВСС-13150/04.11.2024 г. от председателя на Районен съд – Пловдив във връзка със запитване от комисията относно:
- 3 /три/ свободни щ. бр. за длъжност „съдебен секретар“ /по данни от Поименното разписание на длъжностите и работните заплати от  24.10.2024 г./, 
- обявени на 03.10.2024 г. на интернет страницата на РС-Пловдив конкурси за 10 свободни щ. бр. – 1 за „съдебен помощник“, 6 за „съдебен секретар“, 2 за „съдебен деловодител“ и 1 за „съдебен архивар“ 
- причините, поради които към 30.10.2024 г. няма изпратени уведомления до КСА-СК за освободени щ. бр. за съдебни служители съгласно решение на КСА-СК по протокол № 16/06.11.2020 г.
2.8.1. НАПОМНЯ на председателя на Районен съд – Пловдив за спазване на Принципното решение на комисията по протокол № 16/06.11.2020 г. т. 12, относно уведомяване на КСА-СК при прекратяване на трудовото правоотношение със съдебен служител. 
Данните, подадени в частта „забележка“ в Поименното разписание на длъжностите и работните заплати са само информативни и се ползват от всички комисии във ВСС и дирекция „Вътрешен одит“ и не се считат за уведомяване на комисията за освобождаване щат за съдебен служител, със съответно искане от председателя на съда за становище относно заемане на щ. бр., съгласно решението по пр. № 16/2020 г.
2.8.2. УКАЗВА на председателя на Районен съд – Пловдив да прекрати обявения конкурс за 1 /една/ щ. бр. за длъжност „съдебен помощник“.
2.8.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ заета по реда на чл. 68, ал. 1, т. 4  от КТ щ. бр. за длъжност „съдебен помощник“ по щата на Районен съд – Пловдив.
МОТИВИ: Районен съд – Пловдив към момента по щат разполага с 63 щ. бр. за съдия, след разкриване на 1 щ. бр. от 01.08.2024 г., и 10 щ. бр. за длъжност „съдебен помощник“. През 2021 г. щатната численост на съдебните помощници е увеличена с 4 щ. бр., предвид високата натовареност, с цел подпомагане дейността на съдиите, които към онзи момент са били 58 щ. бр. по щат. 
През последните години щатната численост на съдиите в РС-Пловдив е увеличен с 5 щ. бр. като съотношението съдии/съдебни помощници е 6,30 при средно 8,61, т.е. един съдебен помощник подпомага 6,30 съдии.
След съкращаване на 1 щ. бр. за длъжност „съдебен помощник“ това съотношение ще бъде 7,00, оптимално спрямо броя на съдиите.
2.8.4. ИЗПРАЩА решението на председателя на Районен съд – Пловдив за становище, което да изпрати в тридневен срок след получаването.   
2.8.5. ОТЛАГА произнасянето в останалата част от становището за следващо заседание на комисията ведно с искане рег. индекс ВСС-8909/17.06.2024 г. за разкриване на 12 щ. бр. за съдебни служители. 

2.9. Приема за сведение становище рег. индекс ВСС-13152/12.11.2024 г. от председателя на Районен съд – Троян във връзка със запитване от комисията относно причините, поради които към 30.10.2024 г. е налична 1 /една/ свободна щ. бр. за длъжност „съдебен деловодител“ след преназначаване на съдебния служител на длъжност „административен секретар“, съгласно пр. № 20/05.07.2023 г. на КСА.
2.9.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ свободна щ. бр. за длъжност „съдебен деловодител“ по щата на Районен съд – Троян.
МОТИВИ: Ниска натовареност на съда, което е тенденция за последните години. Броят на делата за разглеждане от един съдия месечно  за първото полугодие на 2024 г. е 36,00 при 48,18 средно за РС, извън областните градове. Щатната бройка за длъжност „съдебен деловодител“ е свободна от 01.07.2023 г. след като служителят, заемащ длъжността по реда на чл. 343, ал. 2 от ЗСВ е назначен на длъжност „административен секретар“. 
След съкращаването на една щ. бр. за длъжност „съдебен деловодител“ съотношението съдебни служители/съдии ще бъде 3,08 при средно 4,03.
2.9.2.  ВНАСЯ в заседание на Съдийската колегия, за разглеждане и произнасяне.   

3. ОТНОСНО: Становище рег. индекс ВСС-12658/06.11.2024 г. от председателя на Окръжен съд – Варна във връзка с решение на КСА-СК по протокол № 19/23.10.2024 г. за съкращаване на 1 /една/ щ. бр. за длъжност „съдебен секретар“ 
и 
Становище рег. индекс ВСС-13157/06.11.2024 г. във връзка със запитване от председателя на комисията относно причините, поради които към 30.10.2024 г. няма назначени съдебни служители, както и обявени конкурси при изразено съгласие от КСА-СК за 2 /две/ щ. бр. за длъжност „съдебен секретар“, свободни от 07.05.2024 г. и от 01.08.2024 г., както и за заета щ. бр. по реда на чл. 259 от КТ, съгласно който работник или служител изпълнява длъжност или работа на отсъстващ служител като същевременно няма назначен титуляр.
 
	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	3.1. ОТМЕНЯ решението си по протокол № 19/23.10.2024 г. за съкращаване на 1 /една/ щ. бр. за длъжност „съдебен секретар“ в Окръжен съд – Варна и
3.2. ДАВА СЪГЛАСИЕ за обявяване и провеждане на конкурс за 1 /една/ щ. бр.  за длъжност „съдебен секретар“ в Окръжен съд – Варна.
3.3. УКАЗВА на председателя на Окръжен съд – Варна да предприеме действия по заемане на 0,5 /половин/ щ. бр. за длъжност „служител по сигурността на информацията“, съгласно изискванията на чл. 343 от ЗСВ. При липса на кандидат/възможност, по преценка да възложи изпълнението на функциите на съдебен служител при условията на чл. 110 от КТ, което да бъде отразено в Поименното разписание на длъжностите и работните заплати и да уведоми комисията.

4. ОТНОСНО: Становище рег. индекс ВСС-12987/15.11.2024 г. от председателя на Районен съд – Силистра във връзка с решение на КСА-СК по протокол № 20/06.11.2024 г. за съкращаване на 1 /една/ щ. бр. за длъжност „съдебен деловодител“.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
4.1. ПРИЕМА ЗА СВЕДЕНИЕ становището на председателя на Районен съд – Силистра във връзка с решение на КСА-СК по протокол № № 20/06.11.2024 г.
4.2. ПОТВЪРЖДАВА решението си по протокол № 20/06.11.2024 г. за съкращаване на 1 /една/ щ. бр. за длъжност „съдебен деловодител“ в Районен съд – Силистра.
4.3. ВНАСЯ в заседание на Съдийската колегия, за разглеждане и произнасяне.

5. ОТНОСНО: Становище рег. индекс ВСС-12682/11.11.2024 г. от председателя на Апелативен съд – София във връзка с решение на КСА-СК по протокол № 19/23.10.2024 г. за съкращаване на 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен деловодител“.
и 
Становище рег. индекс ВСС-13145/11.11.2024 г. във връзка със запитване от председателя на комисията относно причините, поради които към 30.10.2024 г. няма назначени съдебни служители, както и обявени конкурси при изразено съгласие от КСА-СК за 11 /единадесет/ щ. бр. 

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	5.1. ПРИЕМА ЗА СВЕДЕНИЕ становището на председателя на Апелативен съд – София във връзка с решение на КСА-СК по протокол № № 19/23.10.2024 г. 
5.2. ОТМЕНЯ решението си по протокол № 19/23.10.2024 г. за съкращаване на 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен деловодител“.
5.3. ДАВА СЪГЛАСИЕ за предприемане на действия по назначаване на съдебни служители на 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен деловодител“ при спазване изискванията на чл. 343 от ЗСВ и чл. 138 от ПАС.
5.4. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „експерт-икономист“ и 1 /една/ щ. бр. за длъжност „системен администратор“ по щата на Апелативен съд – София.
5.5. ИЗПРАЩА решението на председателя на Апелативен съд – София за становище, което да изпрати в тридневен срок след получаването.  

6. ОТНОСНО: Искане рег. индекс ВСС-13492/07.11.2024 г. от председателя на Районен съд – Гълъбово за разкриване на 1 /една/ щ. бр. за длъжност „съдебен деловодител“ в съдебно-изпълнителната служба, съкращаване на 0,5 /половин/ щ. бр. за длъжност „чистач“ и даване на съгласие за обявяване и провеждане на конкурс за 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ за длъжността.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	6.1. ПРЕДЛАГА на председателя на Районен съд – Гълъбово да трансформира 0,5 /половин/ щ. бр. за длъжност „чистач“ в 1 /една/ щ. бр. „съдебен деловодител“.
6.2. ИЗПРАЩА на комисия „Бюджет и финанси“, за становище по финансовата обезпеченост.

7. ОТНОСНО: Искане рег. индекс ВСС-13314/04.11.2024 г. от председателя на Районен съд – Костинброд за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	7.1. ОТХВЪРЛЯ искането от председателя на Районен съд - Костинброд за разкриване на 1 /една/ щ. бр. за длъжност „съдебен помощник“.
МОТИВИ: Комисия „Съдебна администрация“ отчита високата натовареност на съда, която за първото полугодие на 2024 г. по брой дела за разглеждане от един съдия месечно е 65,28 при 48,48 средно за РС, извън областните градове, което е вследствие намаления състав на съдиите поради командироването на един съдия в РС-Перник. Комисия „Съдебна администрация“ счита, че ролята на съдебните помощници е да подпомагат дейността на магистратите във високонатоварените съдилища, които не са обезпечени с достатъчен брой щатове за съдия и намира искането на председателя за неоснователно.

8. ОТНОСНО: Искане рег. индекс ВСС-13407/06.11.2024 г. от председателя на Окръжен съд – Перник за разкриване на 2 /две/ щ. бр. за длъжност „съдебен секретар“ 
и 
Становище рег. индекс ВСС-13148/06.11.2024 г. във връзка със запитване от председателя на комисията относно причините, поради които към 30.10.2024 г. няма назначени съдебни служители, както и обявени конкурси при изразено съгласие от КСА-СК за 3 /три/ щ. бр. – 1 за „съдебен секретар“, свободна от 17.07.2024 г., 1 за „чистач“, свободна от 25.09.2024 г. и 1 за „съдебен архивар“, свободна от 25.09.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	8.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 2 /две/ щ. бр. за длъжност „съдебен секретар“ по щата на Окръжен съд – Перник.
	8.2. Приема за сведение Становище рег. индекс ВСС-13148/06.11.2024 г. във връзка със запитване от председателя на комисията относно причините, поради които към 30.10.2024 г. няма назначени съдебни служители, както и обявени конкурси при изразено съгласие от КСА-СК за 3 /три/ щ. бр. – 1 за „съдебен секретар“, свободна от 17.07.2024 г., 1 за „чистач“, свободна от 25.09.2024 г. и 1 за „съдебен архивар“, свободна от 25.09.2024 г. 

9. ОТНОСНО: Искане рег. индекс ВСС-13708/13.11.2024 г. от председателя на Окръжен съд – Кърджали за разкриване на 1 /една/ щ. бр. за длъжност „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	9.1. ОТХВЪРЛЯ искането от председателя на Окръжен съд – Кърджали за разкриване на 1 /една/ щ. бр. за длъжност „призовкар“.
МОТИВИ: Изключително ниска натовареност на съда, което е тенденция повече от 5 години. Броят на делата за разглеждане от един съдия месечно за първото полугодие на 2024 г. е 9,33 при 18,39 средно за ОС и нарежда РС-Кърджали на последно място от общо 27. Предвид статистическите данни комисията намира искането на председателя за неоснователно. 

10. ОТНОСНО: Искане рег. индекс ВСС-13709/13.11.2024 г. от председателя на Районен съд – Исперих за трансформиране на 1 /една/ щ. бр. за длъжност „счетоводител“ в 1 /една/ щ. бр. за длъжност „главен счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	10.1. ДАВА СЪГЛАСИЕ на председателя на Районен съд – Исперих за трансформиране на 1 /една/ щ. бр. за длъжност „счетоводител“ в 1 /една/ щ. бр. за длъжност „главен счетоводител“.
10.2. ИЗПРАЩА на комисия „Бюджет и финанси“, за становище по финансовата обезпеченост.

11. ОТНОСНО: Решение на Комисията по правни въпроси към Пленума на ВСС от 11.11.2024 г. относно писмо от Министерство на правосъдието във връзка с отчет за изпълнение на Плана за действие за периода 2021 – 2024 г. и разработване на План за действие за периода 2025 – 2028 г. на Приоритет 10 „Институционална рамка“ на Национална програма за развитие на БЪЛГАРИЯ 2030.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
11.1. Комисия „Съдебна администрация“ към Съдийската колегия на ВСС няма мерки за изпълнение по Плана за действие за периода 2021 – 2024 г. и разработване на План за действие за периода 2025 – 2028 г. на Приоритет 10 „Институционална рамка“ на Национална програма за развитие на БЪЛГАРИЯ 2030.
	11.2. Изпраща решението на комисията по правни въпроси към Пленума на Висшия съдебен съвет.

12. ОТНОСНО: Искане от председателя на Административен съд – Пазарджик за трансформиране на 1 /една/ щ. бр. за длъжност „призовкар“ в 1 /една/ щ. бр. за длъжност „съдебен секретар“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
12.1. ДАВА СЪГЛАСИЕ на председателя на Административен съд – Пазарджик за трансформиране на 1 /една/ щ. бр. за длъжност „призовкар“ в 1 /една/ щ. бр. за длъжност „съдебен секретар“. 
Исканата трансформация е финансово обезпечена.
12.2. ИЗПРАЩА решението на дирекция „Бюджет и финанси, за сведение.

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ